Elşən Şirəliyev

Elşən Şirəliyev (tam adı: Elşən Şıxəli oğlu Şirəliyev; ) — Azərbaycan teatr və kino aktyoru, Azərbaycan Respublikasının əməkdar artisti (2018).

 Həyatı 
2 oktyabr 1962-ci ildə Bakı şəhərində doğulub. 1983-cü ildə Azərbaycan Dövlət İncəsənət İnstitutunun "Dram və kino aktyorluğu" fakültəsini bitirib. Həmin ildən təyinatla H. Ərəblinski adına Sumqayıt Dövlət Drma Teatrında əmək fəaliyyətinə başlayıb. 1989-cu ildən Azərbaycan Dövlət Gənclər teatrında aktyor vəzifəsində çalışıb. 2009-cu il may ayının 1-dən Azərbaycan Dövlət Gənc Tamaşaçılar teatrının aktyorudur.

H. Ərəblinski adına Sumqayıt Dövlət Dram Teatrında əsas rolları:
 Əkizlər — ("Dörd əkiz", P. Panşev)
 Manqurt — ("Əsrə bərabər gün", Ç. Aytmatov)
 Dursun — ("Oqtay Eloğlu", C. Cabbarlı)
 Göyçək kababçı — ("Dəyirman", M. Süleymanlı)
 Saşka — ("Saşka", V. Kondratyev)

1989-cu ildə Saşka roluna görə Mədəniyyət Nazirliyinin I dərəcəli Diplomuna və pul mükafatına layiq görülüb.

Gənc Tamaşaçılar Teatrında əsas rolları:
 Neron — ("Neron oynayır", M. Xubai)
 Potso — ("Aydın", C. Cabbarlı)
 Məcnun — ("Leyli və Məcnun", M. Füzuli)
 Dimetçi — ("Yay gecəsində yuxu", Vilyam Şekspir)
 Qildestern — ("Hamlet", Vilyam Şekspir)
 Kleon — ("Herostatı unudun", Q. Qorin)
 Naçalnik — ("Qurbanəli bəy", C. Məmmədquluzadə)
 Məşədi Oruc — ("Ölülər", C. Məmmədquluzadə)
 Dəli Tiriq — ("Mamoy kişinin yuxuları", V. Səmədoğlu)
 Passifist – ("Generalın son əmri", V. Səmədoğlu)
 Fərrux şah – ("Qadın ilan", K. Qotsi)
 Məmmədəli – ("Dələduz", N. B. Vəzirov)
 Məlikməmməd – ("Məlikməmməd", Xalq nağılı)
 Novruz bəy – ("Aydın", C. Cabbarlı)
 Səyyad – ("Onun iki qabırğası", Ə. Əmirli)
 Səfir – ("İyirmi ildən sonra", Ə. Əmirli)
 Əvəz – ("Kişi və qadın", Ə. Əmirli)
 Dilənçi – ("Varlı qadın", Ə. Əmirli)
 Rüstəm – ("Atamın kitabı", B. Vahabzadə)
 Vəzir – ("Yaxşı padşahın nağılı", Anar)
 Kişi – ("İmperator", E. Hüseynbəyli)
 Əzrayıl – ("Dünyanın axırı", R. Əlizadə)
 Effer bəy – ("Bir az gəlirmisiz", Ə. Nesin)
 Şair İsmayıl – ("Hamı səni sevənlər buradadır", K. Abdulla)
 Zabit – ("Kim dedi ki, Simurq quşu var imiş", K. Abdulla)
 Bəstəçi – ("Sevirəm səni Türkiyə", K. Abdulla)
 Əbülüla – ("Şeyx Sənan", H. Cavid)
 Kral – ("Yatmış gözəl" B. Marvin)
 Mister Bambl – ("Oliver Tvistin macəraları" — Ç. Dikkens)
 Molla Feliks – ("Əcəl atı" V. Əlixanlı)
 Nəcəf – ("Mən səni sevirəm –M. S. S" Ə. Əmirli)
 Tip – ("Məhv olmuş gündəliklər" İ. Əfəndiyev)
 Əmirqulu — ("Buzovna kəndinin əhvalatları" Elçin)
 Hatəmxan ağa – ("Müsyö Jordan və dərviş Məstəli şah" M. F. Axundzadə)
 Ohan yüzbaşı – ("Hacı Qara" M. F. Axundzadə)
 Əmir Teymur – ("Əlincə qalası" Dilsuz)
 Hüseynqulu bəy – ("Qaraca qız" S. S. Axundov, A. Şaiq)
 Karabas Barabas – ("Buratinonun macəraları" A. Tolstoy)
 Canavar — ("Qoğalın nağılı" Xalq nağılı)

 Mükafatları 
7 mart 2014-cü ildə Azərbaycan Respublikasının Mədəniyyət və Turizm Nazirliyinin "Fəxri Mədəniyyət İşçisi" döş nişanı ilə təltif olunmuşdur.

27 may 2018-ci ildə Azərbaycanın əməkdar artisti fəxri adına layiq görülmüşdür.

10 may 2019-cu ildə və 7 may 2020-ci ildə Prezident Mükafatına layiq görülmüşdür.

 Filmoqrafiya 
 Ağ dünya (film, 1995)
 Son döyüş (film, 1996)
 Fatehlərin divanı
 Bir anın həqiqəti (film, 2003)
 Biz qayıdacağıq (film, 2007)
 Cavid ömrü (film, 2007)
 Ölüm növbəsi (film, 2009)
 Səhərə inan... (film, 2011)
 Sirr (serial, 2012)
 Sübhün səfiri (film, 2012)
 Bir ovuc torpaq (2013)
 Aydın

 İstinadlar 

Kateqoriya:Azərbaycan aktyorları
Kateqoriya:Bakıda doğulanlar
Kateqoriya:XXI əsr Azərbaycan aktyorları